На основу члана 37 Статута Града Ниша (''Службени лист Града Ниша'', број 88/08) и члана 7 став 2 Одлуке о оснивању Предшколске установе „Пчелица“ Ниш („Службени лист Града Ниша“, број 29/2010 – пречишћен текст и 94/2010), Скупштина Града Ниша на седници одржаној \_\_\_\_\_\_\_\_\_\_ 2016. године, донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Годишњи план рада Предшколске установе "Пчелица" Ниш за радну 2016/2017 годину број 8675/2 од 14.09.2016. године, који је донео Управни одбор Установе.

 II Годишњи план рада Предшколске установе "Пчелица" Ниш за радну 2016/2017.годину реализоваће се у складу са Финансијским планом ове Установе за 2016. годину и Финансијским планом за 2017. годину у складу са Одлуком о буџету Града Ниша за 2017.годину.

 III Решење доставити Градском већу Града Ниша, Предшколској установи ''Пчелица'' Ниш, Управи за образовање и Управи за финансије, изворне приходе локалне самоуправе и јавне набавке.

Број:\_\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_\_\_\_\_\_

**СКУПШТИНА ГРАДА НИША**

 **Председник**

 **Мр Раде Рајковић**

***О б р а з л о ж е њ е***

 Правни основ за доношење Годишњег плана рада за радну 2016/2017 годину садржан је у члану 7 Одлуке о оснивању Предшколске установе ''Пчелица“ Ниш, („Службени лист Града Ниша“,број 29/2010-пречишћен текст и 94/2010) којом је прописано да Управни одбор доноси годишњи план рада Установе уз сагласност Скупштине Града Ниша.

 У складу са Законом о основама система образовања и васпитања Управни одбор Установе донео је Годишњи план рада Предшколске установе "Пчелица" Ниш за радну 2016/2017 годину.

 У Годишњем плану рада су дати основни подаци о Установи, подаци о приоритетним циљевима и задацима на остваривању програма, подаци о материјалним условима за остваривање делатности, облици рада са децом, наведени су задаци на реализацији основа програма васпитно – образовног рада, посебни, специјализовани и повремени програми у Установи, програми сарадње, организацији рада у Установи и кадровске потребе, програми и планови рада стручних органа – Тима за вредновање и самовредновање, Стручног тима за превенцију и заштиту деце од насиља, злостављања и занемаривања, Тима за инклузивно образовање, Стручног актива за развојно планирање, Актива медицинских сестара-васпитача, Актива васпитача, Актива васпитача припремних предшколских група, Актива сарадника, Актива стручних сарадника и Педагошког колегијума, планови рада стручних сарадника и сарадника, као и органа управљања – директора, Управног одбора и Савета родитеља, план и програм стручног усавршавања запослених, календар васпитно - образовног рада за радну 2016./2017. годину и праћење и вредновање остваривања предшколског програма Установе.

 Основна делатност Установе реализује се кроз организовање дневног боравка деце и исхране, васпитно-образовне, превентивно-здравствене и социјалне функције, повремених специјализованих програма уз партиципацију или без партиципације родитеља, пригодних програма, рад у II смени и рад у болничким групама.

 Кроз основну делатност реализују се задаци који изражавају суштину и карактер васпитно-образовне, превентивно-здравствене и социјалне функције друштвене бриге о деци предшколског узраста.

 Установа планира да основну делатност обавља у 26 вртића са целодневним и полудневним боравком. Припремни предшколски програм у години пред полазак у школу биће организован и у просторијама при основним школама и месним канцеларијама.

 Овим Програмом је предвиђено да ће предшколским васпитањем и образовањем бити обухваћено укупно 6584 деце, сврстаних у 269 група, од чега:

* у јасленом узрасту (6-36 месеци) 1110 деце у 56 група;
* у целодневном боравку у вртићу (3-5,5 година) 3501 дете у 121 групи;
* у припремном предшколском програму (5,5-6,5 година) у целодневном боравку 1176 детета у 40 група;
* у припремном предшколском програму у полудневном боравку 687 деце у 44 групе.
* Васпитно образовним радом са децом из маргинализованих група биће обухваћено 20 детета у 2 групе.
* Васпитно образовним радом са децом на дужем болничком лечењу биће обухваћено 90 детета у 6 група.

Планирано је да се на основу Закона о предшколском васпитању и образовању, а у складу са бројем уписане и долазеће деце, са позиција Управе за образовање финансирају зараде 702 запослена на програмским активностима у основној делатности за целодневни боравак у вртићима. Са позиција Министарства просвете, науке и технолошког развоја Републике Србије ће се финансирати зараде 76 запослених на програмским активностима у основној делатности за припремни предшколски програм и образовно васпитни рад у болничким групама. Зараде 74 запослена на пословима припреме бесплатних ужина и исхране у продуженом боравку за децу основношколског узраста до 10 година старости финансираће се од прихода остварених употребом јавних средстава, за шта се средства планирају на позицијама Управе за дечију, социјалну и примарну здравствену заштиту.

 Имајући у виду да је Годишњи план рада сачињен у складу са законом, прописима Града и циљевима оснивања Установе, предлаже се доношење Решења о давању сагласности на Годишњи план рада Предшколске установе "Пчелица" Ниш за радну 2016/2017 годину.

**Управа за образовање**

 **По овлашћењу начелница**

 **Марина Костић**